**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

 **Nr. \_\_\_\_\_\_\_\_\_ /\_\_\_\_\_\_\_\_\_\_**

**REFERAT DE APROBARE**

 **la proiectul de hotărâre pentru modificarea aliniatului (1) al articolului 2 din Hotărârea Consiliului Local al municipiului Câmpulung Moldovenesc nr.38 din 30 martie 2023 privind aprobarea regulamentului de organizare și desfășurare a evaluării anuale a managementului la Muzeul “Arta Lemnului” Câmpulung Moldovenesc, pentru perioada 01.01.2022 – 31.12.2022**

Pentru ocuparea funcției vacante de manager la Muzeul ,,Arta Lemnului” – Câmpulung Moldovenesc, în *perioada 05 ianuarie 2021 – 05 februarie 2021*, s-a desfășurat concursul de proiecte de management, conform prevederilor Hotărârii Consiliului Local nr. 80/27 august 2020 privind aprobarea organizării concursului de proiecte de management în vederea ocupării postului de manager al Muzeului “Arta Lemnului” Câmpulung Moldovenesc, a regulamentului de organizare și desfășurare a concursului, a caietului de obiective, a condițiilor de participare la concurs și a bibliografiei.

 Prin Hotărârea Consiliului Local nr. 29 /25 februarie 2021 s-a aprobat rezultatul final al concursului de proiecte de management precum și proiectul de management câștigător, prezentat de domnul Stamatin Bogdan, urmând ca în termen de 30 de zile lucrătoare de la data aducerii la cunoștinta publică a rezultatului final al concursului, câștigătorul acestuia, domnul Stamatin Bogdan și primarul municipiului Câmpulung Moldovenesc să încheie contractul de management.

Conform prevederilor art. 36 din Ordonanța de Urgență nr.189 din 25 noiembrie 2008 privind managementul instituțiilor publice de cultură, cu modificările și completările ulterioare și art. 9 alin.(1) – Capitolul VII din Contractul de management 5453/26.02.2021, evaluarea managementului Muzeului “Arta Lemnului” Câmpulung Moldovenesc se face anual și final pe baza Regulamentului de organizare și desfășurare a evaluării managementului, verificându-se astfel modul în care au fost realizate obligațiile asumate prin contractul de management, în raport cu resursele financiare alocate.

 Prin Hotărârea Consiliului Local nr.38 din 30 martie 2023 au fost ***desemnați reprezentanții Consiliului Local al municipiului Câmpulung Moldovenesc în comisia de evaluare, respectiv comisia de soluționare a contestațiilor***a managementului la Muzeul “Arta Lemnului” Câmpulung Moldovenesc pentru perioada 01.01.2022 – 31.12.2022 și ***s-a aprobat******Regulamentul de organizare și desfășurare a evaluării anuale a managementului.*** Regulamentul menționat anterior cuprinde *etapele care trebuiesc parcurse în evaluarea managementului,* ***calendarul acestora****, modul de constituire a comisiei de evaluare a managementului, a comisiei de soluționare a contestațiilor atribuțiile acestora, secretariatul celor două comisii, analiza si notarea raportului de activitate al managementului, soluționarea contestațiilor, comunicarea rezultatului evaluării*.

În data de 06 aprilie 2023 domnul dr. Paziuc Lucian - Constantin, desemnat în comisia de evaluare a managementului la Muzeul “Arta Lemnului” Câmpulung Moldovenesc pentru perioada 01.01.2022 – 31.12.2022, ne comunică prin email faptul că este plecat din țară, neputând astfel participa la evaluarea managerului, ce se desfășoară conform calendarului aprobat prin Hotărârea Consiliului Local nr.38 din 30 martie 2023.

Având în vedere situația prezentată, în vederea desemnării unui alt reprezentant în comisia de evaluare, propun de spre analiză și aprobare proiectul de hotărâre pentru modificarea aliniatului (1) al articolului 2 din Hotărârea Consiliului Local al municipiului Câmpulung Moldovenesc nr.38 din 30 martie 2023 privind aprobarea regulamentului de organizare și desfășurare a evaluării anuale a managementului la Muzeul “Arta Lemnului” Câmpulung Moldovenesc, pentru perioada 01.01.2022 – 31.12.2022.

**PRIMAR,**

**Negură Mihăiță**